Kesztölci Települési Értéktár Bizottság

Szervezeti és Működési Szabályzat

A 2012. évi XXX. törvény a magyar nemzeti értékekről és hungarikumokról és a 114/2013. (IV.16.) Korm. rendelet a magyar értékek és a hungarikumok gondozásáról és a Kesztölc Község Önkormányzat ……/2013. (……..) számú határozata alapján a Kesztölci Települési Értéktár Bizottság Szervezeti és Működési Szabályzatát (a továbbiakban SZMSZ) a következők szerint állapítja meg.

I.

1. A bizottság hivatalos megnevezése: Kesztölci Települési Értéktár Bizottság.

2. A bizottság székhelye: 2517 Kesztölc, Polgármesteri Hivatal Szabadság tér 11.

3. A bizottság postacíme: 25l7 Kesztölc, Szabadság tér 11.

4. A bizottság létszáma: 5 fő.

5. A bizottság tagjainak névsorát az SZMSZ függeléke tartalmazza.

II.

 A bizottság feladat és hatáskörét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 114/2013. (IV.16.) Korm. rendelet tartalmazza.

III.

1. A bizottság tevékenységét a magyar nemzeti értékekről és a hungarikumokról szóló 2012.évi XXX. törvény, valamint a magyar nemzeti értékek és hungarikumok gondozásáról szóló 114/2013. (IV.16.) Korm. rendelet és az e szabályzatban foglaltak szerint végzi.

2. A bizottság üléseit szükség szerint, de legalább évente kétszer (minden év májusában és decemberében tartja).

3. A bizottság félévente (június 31., január 31.) beszámol tevékenységéről az önkormányzat előtt.

IV.

1. A bizottság ülését az elnök hívja össze. A bizottság ülésére az írásbeli meghívót és az előterjesztéseket úgy kell megküldeni, hogy azokat a bizottság tagjai és az ülésre meghívottak az ülést megelőző harmadik napon elektronikus úton megkaphassák. Indokolt esetben a bizottság telefonon is összehívható.

2. A bizottság ülésének időpontjáról, napirendjéről a bizottság elnöke Kesztölc község lakosságát a honlapon keresztül tájékoztatja.

3. A napirendi témák előterjesztésének általános formája az írásbeli előterjesztés, de a napirend kivételes esetben szóban is előterjeszthető.

4. A bizottság elnökét akadályoztatása esetén a bizottság valamelyik, az elnök által felkért tagja helyettesíti.

V.

1. A bizottság határozatképességéhez a megválasztott bizottsági tagok több mint a felének a jelenléte szükséges. A határozatképességet a jelenléti ív alapján a bizottság elnöke állapítja meg.

2. Az ülés megnyitása, a határozatképesség megállapítása után az elnök javaslatot tesz a napirendre, melyet a bizottság határozattal fogad el.

3. A bizottság elnöke napirendi pontonként megnyitja ,vezeti, összefoglalja és lezárja a vitát.

4. A bizottság elnöke napirendi pontonként szavazásra bocsátja a határozati javaslatokat.

VI.

1. A bizottság tagja döntéshozatalkor igennel vagy nemmel szavazhat illetve tartózkodhat a szavazástól.

2. A bizottság határozatait nyílt szavazással ( kéz felemeléssel) egyszerű többséggel hozza.

3. Azonos szavazat esetén az elnök szavazata dönt.

VII.

1. A bizottság döntéseit, állásfoglalásait, javaslatait, véleményét és észrevételeit határozat formájában hozza.

2. A határozatokat külön külön, a naptári év elejétől kezdődően folyamatos sorszámmal és évszámmal kell ellátni feltüntetve a döntéshozatal hónapját, napját.

VIII.

1.A bizottsági ülésről jegyzőkönyvet kell készíteni, amelynek tartalmazni kell az ülés időpontját és helyét, a jelenlévők nevét, a tárgyalt napirendi pontokat, a tanácskozás tartalmát, a hozott határozatokat, a szavazás számszerű eredményét és a bizottság elnökének és a jegyzőkönyv vezetőjének aláírását.

2. A jegyzőkönyv mellékletét képezi a tárgyalt írásbeli előterjesztés, és az írásban benyújtott kiegészítés és a jelenléti ív.

IX.

A bizottság működésének szervezési, adminisztrációs, pénzügyi, tárgyi és technikai feltételeit Kesztölc Község Önkormányzata biztosítja.

Ez a szabályzat elfogadásának napján lép hatályba.

Függelék

A Kesztölci Települési Értéktár Bizottság tagjai

bizottsági tag tisztsége

Radovics Istvánné alpolgármester

a bizottság elnöke

Kain Anna ÖNO vezető, helyi Pávakör vezetője

Nebehaj Rudolfné az önkormányzat ingatlan szakértője

Klinger Ágnes könyvtár vezető

Juhász Sándor informatikus, média-dokumentátor szakértő

Felhívás az értéktárba történő felvételre.

A Kesztölci Települési Értéktár Bizottság az alábbi felhívás közzétételével kéri a kesztölci polgárokat civil és társadalmi szervezeteket, hogy lakókörnyezetükben a települési értéktárba felvételre érdemes helyi értékeket gyűjtsék össze és javaslataikat terjesszék a Bizottság elé. Az öttagú testület örömmel fogad minden javaslatot, elképzelést és a kesztölci lakosság támogató együttműködését.

A helyi értéktár létrehozásának célja, a térség természeti környezetének, szellemi, anyagi művészeti alkotásainak, hagyományainak, összegyűjtése, bemutatása, ezen keresztül az összetartozás erősítése. A Kesztölci Települési Értéktár Bizottság a község területén fellelhető helyi, megyei nemzeti értékeket tartalmazó gyűjtemény lesz. A község közigazgatási területén fellelhető, illetve az itt létrehozott helyi értékek felvételét a Kesztölci Települési Értéktárba bárki írásban kezdeményezheti a mellékletben található adatlap kitöltésével. A javaslattevő a benyújtani kívánt értéket a mellékletben található adatlap alapján írásos postai úton vagy személyesen folyamatosan benyújthatja a Kesztölc Község polgármesteréhez. Az Értéktár Bizottság a beérkezett javaslatokat megvizsgálja, kategorizálja és javasolhatja az egyes értékeknek a Megyei, illetve Magyar Értéktárba vételét, azt követően hungarikummá nyilvánítását.

A helyi értékek szakterületenkénti kategóriái a következők:

- Agrár és élelmiszer-gazdaság: borászat, mezőgazdasági termékek, élelmiszerek

- Egészség és életmód: gyógyászat, népi megelőzés, természetgyógyászat, gyógynövények, gyógyhatású készítmények

- Épített környezet: a környezettudatos építési munka eredményeként létrehozott, illetve elhatárolt épített része, amely elsődlegesen az egyéni és közösségi lét feltételeinek megteremtését szolgálja.

- Ipari és műszaki megoldások: kézműipar, kézművesség szellemi termékei és tárgyi javai, egyes technológiák, technikák

- Kulturális örökség: a kulturális örökség szellemi és tárgyi javai az irodalom, a tudomány a népművészet, néprajz továbbá a védett ingatlan értékei különösen a nemzeti vagyon körébe tartozó kiemelkedő értékű műemlékek és régészeti lelőhelyek

- Természeti környezet: az ember természetes környezetének tárgyi javai, fizikai és biológiai képződmények, geológiai, ökológiai rendszerek, természeti tájak, természeti területek

- Turizmus és vendéglátás: szellemi és tárgyi termékei, turisztikai szolgáltatások, étel és italkészítési eljárások.

Kesztölci Települési Értéktár Bizottság